system
Răspunde în limba română, în stilul Wikipedia, cat mai corect gramatical.
user
Îmi poți explica despre Loara?
assistant
Loara (pronunțat, ) este cel mai lung râu din Franța având peste 1000 km  și un bazin de peste 117.000 km², mai mult de o cincime din țară. Valea Loarei, care a fost înscrisă în anul 2000 pe lista locurilor din patrimoniul mondial UNESCO desemnează partea situată între localitățile Sully-sur-Loire și Saint-Florent-le-Vieil. Constituie un loc excepțional datorită diversității biologice, ca și pentru bogăția istorică și culturală (parcuri, castele și orașe).

Originea numelui 
Numele Loara provine din Limba latină, fiind numită de romani Liger, care este la rândul său transcrierea denumirii native galice a numelui fluviului. Denumirea galică provine din cuvântul galic liga, ce înseamnă „sediment, depunere, aluviune”, și este și sursa cuvântului francez lie, care la rândul lui este sursa cuvântului englez lees ambele cu sensul de depunere. 

În limba franceză un adjectiv derivat din denumirea fluviului este ligérien, ca de exemplu în le climat ligérien („climatul Văii Loarei”), un climat considerat ca fiind cel mai plăcut din partea nordică a Franței, cu ierni mai calde și în general extreme de temperatură mai reduse față de climatul continental mediu.

Geografie 
Fluviul izvorăște din Masivul Central în partea sa de nord-est, curge spre nord prin regiunile Roanne și Nevers până la Orléans și apoi cotește spre vest prin Tours și se varsă în Oceanul Atlantic la Saint-Nazaire. Iregularitățile fluviului au determinat deseori în inundații serioase, în special în 1856, 1866 și 1910.

Spre deosebire de cele mai multe fluvii din vestul Europei, pe Loara sunt foarte puține baraje sau ecluze care să creeze obstacole în calea curgerii naturale a apei. Barajul Villerest, construit în 1985 câțiva kilometri la sud de Roanne, a jucat un rol important în prevenirea inundațiilor în perioada recentă.

Afluenți 
 Loiret
 Beuvron
 Choisille
 Cher
 Indre
 Vienne
 Thouet
 Maine
 Mayenne
 Sarthe
 Loir
 Aubance
 Authion
 Erdre
 Layon
 Mauves
 Aubois
 Allier
 Nièvre
 Vauvise
 Bresme
 Cisse
 Ramberge
 Brenne

Locuri traversate 

Câteva departamente franceze au fost numite după Loara, care curge prin următoarele departamente și orașe: 

 Ardèche
 Haute-Loire: Le Puy-en-Velay
 Loire: Feurs, Roanne
 Saône-et-Loire: Digoin
 Allier
 Nièvre: Nevers
 Cher: Sancerre
 Loiret: Gien, Orléans
 Loir-et-Cher: Blois
 Indre-et-Loire: Amboise, Tours
 Maine-et-Loire: Montsoreau, Saumur
 Loire-Atlantique: Ancenis, Nantes, Saint-Nazaire

De asemenea râul trece prin următoarele regiuni:
 Ron-Alpi
 Auvergne
 Bourgogne
 Centru
 Pays de la Loire

Vezi și 
 Locuri din patrimoniul mondial
 Valea Loarei
 Castelele de pe Loara
 EuroVelo 6

Legături externe 

 Oficiul Turistic al Văii Loarei
 La loire a velo ("Loara pe bicicletă") 

Râuri din Franța